Морејска хроника (грчки: Τὸ χρονικὸν τοῦ Μορέως) је историјски текст из 14. века, сачуван у четири верзије: на француском, грчком, италијанском и арагонском језику. У више од 9000 строфа, Хроника описује догађаје везане за успостављање француске власти у континенталној Грчкој. Западноевропски крсташи населили су се на Пелопонезу (тада Мореји) након Четвртог крсташког рата. Период који обухвата хроника је период од 1204. до 1292. године (или касније, у зависности од верзије).